Diari Oficial de la Generalitat Valenciana


Sumari del DOGV 9387, del 20-07-2022 (2022/6807)

RESOLUCIÓ de 14 de juliol de 2022, del president de Turisme Comunitat Valenciana, per la que es convoca el lloc de director o directora de programes per a la gestió de fons europeus MRR vinculats al turisme, en l'entitat Turisme Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6807


Data del document
:   14-07-2022

Organisme emissor
:   Turisme Comunitat Valenciana

Tipus de document
:   Resolució

Descriptors 

:   * concurs administratiu

RESOLUCIÓ de 14 de juliol de 2022, del president de Turisme Comunitat Valenciana, per la que es convoca el lloc de director o directora de programes per a la gestió de fons europeus MRR vinculats al turisme, en l'entitat Turisme Comunitat Valenciana. [2022/6807]  
Per mitjà del Reial Decret llei 36/2020, de 30 de desembre, es van aprovar mesures urgents per a la modernització de l'Administració Pública i per a l'execució del Pla de Recuperació, Transformació i Resiliència.   
El Decret llei 6/2021, d'1 d'abril, del Consell, de mesures urgents en matèria econòmica administrativa per a l'execució d'actuacions finançades per instruments europeus per a recolzar la recuperació de la crisi conseqüència de la Covid-19, especifica, en el seu capítol VI, secció 7m, les mesures a adoptar en matèria de recursos humans. En concret, en l'apartat 3 del seu article 28, s'arreplega la possibilitat d'anomenar directors o directores de programa, exclusivament en l'àmbit de la gestió de projectes finançables amb fons europeus lligats a l'execució de Pla de Recuperació de la Generalitat, aspecte que es regirà pel que disposa la normativa bàsica estatal, sense subjecció a la regulació de la figura del directiu públic professional continguda amb caràcter general en la llei reguladora de la funció pública valenciana, i s'establixen els criteris per a determinar les condicions de la seua incorporació.  
  
L'apartat 4 de l'article únic del Decret 121/2021, de 17 de setembre, del Consell, de determinació de retribucions de les direccions de programes vinculades al Pla de recuperació, transformació i resiliència, assenyala que cada conselleria podrà anomenar un director o directora de programa, en termes consolidats amb les seues entitats del sector públic instrumental adscrites, i que la persona titular de la conselleria d'adscripció responsable del nomenament decidirà si este es fa en el si de la pròpia conselleria o en alguna de les seues entitats adscrites.  
  
L'apartat 5 de l'article únic del Decret 121/2021, de 17 de setembre, del Consell, de determinació de retribucions de les direccions de programes vinculats al Pla de Recuperació, Transformació i Resiliència, assenyala que els departaments del Consell (Presidència i Conselleries) que presten serveis transversals relacionats amb els fons Next Generation-EU, a la resta de departaments o exercisquen competències de supervisió o coordinació tècnica de fons europeus i de l'acció del govern, podran, si ho consideren necessari, i pel compliment de les seues funcions amb l'agilitat, l'eficàcia i l'eficiència requerides pels fons europeus, nomenar un altre director o directora de programa, addicional al previst amb caràcter general en l'apartat anterior.   
  
Els nombrosos acords recollits en les certificacions i resolucions corresponents a les diferents conferències sectorials suposen, des de la seua celebració, un increment en la gestió de recursos econòmics per al Consell, al que cal unir les exigències de gestió àgil i els terminis establits en el Reial decret llei 36/2020, 30 de desembre, pel qual s'aproven mesures urgents per a la modernització de l'Administració Pública i per a l'execució del Pla de Recuperació, Transformació i Resiliència, així com en el Reglament (UE) 2020/2094, del Consell, de 14 de desembre de 2020, pel qual s'estableix un Instrument de Recuperació de la Unió Europea per a donar suport a la recuperació després de la crisi de la COVID-19, i en el Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència.   
  
Així, els acords recollits en les conferències sectorials de Turisme, celebrades fins la data suposen destinar al sector, en el periode 2022-2026, almenys, 155 milions d'euros de fons Next Generation- EU, que es distribueixen de la següent forma:  
- 140 milions d'euros dirigits a plans territorials de sostenibilitat turística en la destinació per a les convocatòries corresponents als anys 2021, 2022 y 2023.  
- 2,7 milions d'euros destinats al finançament de projectes sostenibles de manteniment i rehabilitació del patrimoni històric amb ús turístic en la convocatòria de l'any 2021.  
-y 13,8 milions d'euros, corresponents a la convocatoria de l'any 2021, d'ajudes públiques per al foment de l'eficiència energética i l'economia circular dels establiments turístiques.  
A estes quantitats económiques, que ha de gestionar Turisme Comunitat Valenciana, cal afegir les tasques de difusió, captació de sol.licituds, propostes i candidatures que han de presentar les entitats locals, empreses i organitzacions empresarials, universitats i altres entitats publiques i privades vinculades al sector turístic valencià a mesura que la Secretaria d'Estat de Turisme publique la resta d'ajudes vinculades al Component 14 (modernització i competitivitat del sector turístic) del Pla de recuperació, transformació i resiliencia.  
  
La Presidència de la Generalitat, en virtut del que es disposa en l'article 2 del Decret 5/2019, de 16 de juny, del president de la Generalitat, pel qual es determinen el número i la denominació de les conselleries, i les seues atribucions, té assignades determinades competències -entre les quals es compta la de turisme-, d'acord amb el que estableix l'article 12.2 de la Llei 5/1983, de 30 de desembre, del Consell, de manera que la Presidència de la Generalitat actua com un departament del Consell, assimilable, en aquest sentit, a la resta de conselleries de la Generalitat.   
  
Així mateix, la Llei 15/2018, de 7 de juny, de turisme, oci i hospitalitat de la Comunitat Valenciana, atribueix a l'entitat de dret públic Turisme Comunitat Valenciana, el foment i l'execució de la política turística de la Comunitat Valenciana.   
Vistes les exigències de gestió àgil i els terminis establits en el Reial decret llei 36/2020, 30 de desembre, pel qual s'aproven mesures urgents per a la modernització de l'Administració Pública i per a l'execució del Pla de recuperació, transformació i resiliència, així com el Reglament (UE) 2021/241, del Parlament Europeu i del Consell, pel qual s'estableix el Mecanisme de Recuperació i Resiliència (MRR), publicat el 18 de febrer en el Diari Oficial de la Unió Europea, i l'Instrument de Recuperació i Resiliència, aprovat per Reglament (UE) 2020/2094, del Consell, de 14 de desembre, on es regulaven els coneguts com a fons europeus Next Generation EU, d'acord amb el que disposa l'article 7 del Decret 161/2021, de 8 d'octubre, del Consell, de creació i regulació dels òrgans de governança de l'Estratègia Valenciana per a la Recuperació i de la gestió dels fons Next Generation EU (DOGV de 15 d'octubre de 2021); en virtut del que s'estableix en l'apartat 28.3 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, i en el Decret 121/2021, de 17 de setembre, del Consell, de determinació de retribucions de les direccions de programes vinculats al Pla de recuperació, transformació i resiliència.  
  
  
I, d'acord amb el punt Primer de la Resolució de 27 de juny de 2022, de la Presidència de la Generalitat (DOGV número 9.372, de data 30/06/2022), per la qual es preveu el nomenament de dues direccions de programes en l'àmbit de la gestió de projectes finançables amb fons europeus lligats a l'execució del Pla de recuperació de la Generalitat, i es determina l- adscripció d'un d'ells a la entitat Turisme Comunitat Valenciana, així com el que estableix el punt Tercer per el que es faculta a la persona titular de la presidencia d'esta entitat a convocar el lloc de director o directora de programes de Turisme Comunitat Valenciana, resolc:  
  
Primer  
Convocar, per a la seua provisió, el lloc de treball el lloc de director o directora de programes per a la gestió de fons europeus MRR vinculats al turisme descrit en l'Annex I de la present resolució.  
  
El lloc de treball que es convoca es finançarà amb càrrec als crèdits consignats a aquest efecte en el pressupost de l'entitat Turisme Comunitat Valenciana per a l'exercici 2022, en el Capítol I, Programa 1.1.1., per un import màxim anual de 61.312,68 euros.   
  
Segon  
Aprovar les bases que regiran la convocatòria del referit lloc de treball que figuren en l'Annex II.   
Contra la present resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà al de la seua publicació en el Diari Oficial de la Generalitat Valenciana, d'acord amb el que es disposa en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.   
  
Així mateix, podran interposar un recurs potestatiu de reposició, en el termini d'un mes des de l'endemà al de la seua publicació, davant el mateix òrgan que ha dictat la resolució, tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, sense que puguen simultanejar-se tots dos recursos, i sense perjudici que les persones interessades puguen exercitar, si escau, qualsevol altre que estimen procedent.  
  
Valencia, 14 de juliol de 2022.- El president de Turisme Comunitat Valenciana: Francesc Colomer Sánchez.  
  
  
ANNEX I  
Descripció del lloc convocat  
  
Lloc: Director o directora de programes per a la gestió de fons europeus MRR vinculats al turisme en l'entitat Turisme Comunitat.   
Nombre de places: 1   
Tipus de contracte:  
Contracte d'alta direcció previst en el Reial decret 1382/1985, d'1 d'agost, pel qual es regula la relació laboral de caràcter especial del personal d'alta direcció.   
Duració del contracte:  
Per tres anys ampliable en 12 mesos segons el que es preveu en el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19.   
Característiques del lloc de treball:  
1. El lloc de treball es vincula a la gestió de fons europeus, conforme al que es preveu en el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19.  
2. El lloc de treball de Direcció de programes objecte d'aquesta convocatòria dependrà de la persona titular de la presidència de l'entitat Turisme Comunitat Valenciana.  
3. El lloc de treball se situa a València, en la seu de Turisme Comunitat Valenciana.  
4. La jornada laboral serà de 40 hores setmanals de treball efectiu de mitjana en còmput anual. Per raó de les seues funcions, tindrà obligació de prestar serveis en una altra jornada quan la celebració de reunions i altres activitats relacionades amb les responsabilitats inherents al lloc així ho demanden o, quan la dinàmica pròpia del mateix requerisca una jornada diferent o superior a l'ordinària. Pels serveis prestats que excedisquen de l'horari normal d'oficina no percebrà cap retribució per cap concepte.  
5. La persona titular del lloc de treball tindrà dret a gaudir de vint-i-dos dies hàbils retribuïts amb caràcter anual o, en el seu cas, a la corresponent part proporcional pel temps de prestació de serveis.  
  
6. La persona que ocupe el lloc tindrà dedicació exclusiva en la seua funció, que serà incompatible amb l'exercici de qualsevol professió retribuïda, llevat que s'autoritze expressament en el marc de la normativa d'incompatibilitats.  
7. Les retribucions es regiran pel que es disposa en el Decret 121/2021, de 17 de setembre, del Consell, de determinació de retribucions de les direccions de programes vinculats al Pla de Recuperació, Transformació i Resiliència.  
Funcions del lloc de treball:  
La direcció de programes per a la Gestió de Fons Europeus de Turisme Comunitat Valenciana, tindrà, com a funció principal, coordinar la correcta tramitació, gestió, execució i certificació dels fons assignatsa la Comunitat Valenciana en el marc de les polítiques de recuperació, transformació i resiliencia del sector turístic valencià.  
  
En la gestió del programa li correspondran les següents funcions:  
?Planificar la gestió de fons europeus MRR des de l'inici fins a la finalització incloent el compliment de terminis i la consecució de fites i objectius.  
?Elaborar, amb caràcter previ, l'estratègia de direcció i execució dels referits fons, que será aprovada per l'òrgan titular de la Presidència de Turisme a proposta de la persona titular de la Direcció de l'entitat, com a part del compromís de gestió.  
-Impulsar les actuacions necessàries per a l'execució dels referits fons, controlant periòdicament l'adequació, les actuacions finançades i, si cal, garantir i optimitzar el nivell d'execució observat.  
  
-Proposar les millores necessàries per a l'assoliment dels indicadors d'execució i resultats vinculats a fites i objectius dels fons.  
-Coordinar-se, mitjantçant la Direcció de Turisme Comunitat Valenciana, amb l'òrgan directiu de la Presidència de la Generalitat responsable de la coordinació de l'acció de govern, i participar en les comissions de coordinació, avaluació i seguiment que es convoquen.  
  
-Assessorar la Presidència i la Direcció de Turisme Comunitat Valenciana, en relació amb l'elaboració d'instruccions necessàries per a la correcta execució dels fons.  
-Informar sobre el progrés i l'execució dels fons europeus MRR vinculats al Turisme, emetent quants informes detallats, i amb la periodicidat que així es determine per la normativa d'aplicació, resulten necessaris.  
-Assegurar una comunicació interna fluida amb les àrees gestores de Turisme vinculades a les finalitats per a les que es dirigeixen els fons europeus MRR.  
-Supervisar l'execució pressupostària dels fons europeus MRR, així com assessorar a Turisme Comunitat Valenciana sobre la normativa aplicable als fons.  
-Aquelles altres funcions que li siguen assignades per estar determinades en normes referides a la gestió dels fons europeus MRR dirigits al turisme.  
Aquestes funcions s'exerciran sota la supervisió de la persona titular de la Direcció de Turisme Comunitat Valenciana sense detriment de la superior autoritat exercida al respecte per la persona titular de la Presidència de Turisme Comunitat Valenciana.  
Objectius exigits a la direcció de programes:  
La persona titular de la Direcció de programes objecte d'aquesta convocatòria haurà de complir els objectius temporals que s'establisquen en el contracte d'alta direcció, que es formalitzarà, una vegada conclòs el procediment per a la seua selecció.   
Avaluació i desenvolupament de les funcions:  
La persona titular de la Direcció de programes se sotmetrà a una avaluació anual en relació amb la consecució dels objectius temporals fixats per la Presidència de Turisme Comunitat Valenciana, a proposta de la persona titular de la direcció de Turisme Comunitat Valenciana, i haurà de presentar anualment una memòria sobre els resultats de la gestió i el grau de compliment dels objectius fixats.  
  
  
ANNEX I  
Bases de la convocatòria  
  
Primera. Requisits de participació  
Les persones candidates hauran de complir, en el dia de finalització del termini de presentació de sol·licituds i mantindre fins al moment de la formalització del contracte de treball, els requisits establits en el Reial decret legislatiu 5/2015, de 30 d'octubre pel qual s'aprova el text refós de la Llei de l'Estatut bàsic de l'empleat públic, i, en particular:   
  
- Nacionalitat: tindre la nacionalitat espanyola o ser nacional d'un Estat membre de la Unió Europea o de qualsevol dels Estats en els quals, en virtut dels tractats internacionals celebrats per la Unió Europea i ratificats per Espanya, siga aplicable el principi de lliure circulació de persones treballadores, o bé comptar amb residència legal a Espanya en el cas de les persones estrangeres.  
- Edat: tindre complits els díhuit anys i no excedir, en el seu cas, de l'edat màxima de jubilació forçosa.  
- Titulació: estar en possessió d'un títol superior universitari o en condicions d'obtindre'l en la data de finalització del termini de presentació de les sol·licituds. Els estudis universitaris hauran de correspondre a titulacions oficialment reconegudes pel Ministeri d'Educació i Formació Professional. Les persones aspirants amb titulacions obtingudes a l'estranger hauran d'acreditar que estan en possessió de la corresponent convalidació o de la credencial que acredite, si escau, l'homologació. Aquest requisit no s'aplicarà a les persones aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
- Capacitat: posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques.  
- Habilitació: no haver sigut separada o separat, o no haver-se revocat el seu nomenament com a personal funcionari interí, amb caràcter ferm mitjançant expedient disciplinari de cap administració pública, organisme públic vinculat o dependent d'una administració pública o d'un organisme constitucional o estatutari d'una comunitat autònoma, ni trobar-se inhabilitada o inhabilitat, per sentència judicial ferma, per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas de personal laboral, no trobar-se inhabilitada o inhabilitat per sentència ferma o a conseqüència d'haver sigut acomiadada o acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir. Així mateix, no haver sigut condemnada o condemnat en els cinc últims anys en virtut de sentència ferma en processos judicials de qualsevol ordre relatius a reclamacions en matèria econòmica o financera. Aquest requisit s'acreditarà mitjançant l'aportació per la persona candidata de declaració responsable sobre aquest tema degudament signada. En el cas de ser nacional d'un altre Estat, no trobar-se inhabilitada o inhabilitat o en situació equivalent, ni haver-se sotmesa o sotmés a sanció disciplinària o equivalent que impedisca en el seu Estat, en els mateixos termes, l'accés a l'ocupació pública.  
  
Coneixements d'anglés: Domini de l'idioma, que es podrà verificar en l'entrevista de selecció.  
  
Segona. Valoració de les persones aspirants  
El procés selectiu es realitzarà mitjançant el sistema de valoració conjunta i global del curriculum vitae, atesos els principis de mèrit i capacitat i al criteri d'idoneïtat, així com els coneixements especialitzats que s'aporten i a l'entrevista que es realitze.  
Els mèrits objectius i raonats que es consideraran per a decidir l'adjudicació del lloc de treball convocat són els següents:  
- Titulació acadèmica indicada com a requisit, en una especialitat relacionada amb les funcions principals del lloc.  
- Titulació acadèmica i estudis de postgrau específics sobre turisme realitzats en centres de prestigi, màster o altres titulacions universitàries, així com altres cursos de perfeccionament.  
- Coneixements especialitzats en la gestió de fons europeus.  
- Experiència professional en la gestió d'equips.   
- Experiència professional internacional.  
- Experiència en l'ús o implantació quadres de comandament.  
- Experiència en projectes europeus vinculats a la sostenibilitat turística.  
- Coneixement d'algun altre idioma addicional de l'Unió Europea que s'acreditarà mitjançant títols oficials, amb referència al Marc europeu comú de referència per a les Llengües, títol equivalent o mitjançant prova oral.  
  
Tercera. Sol·licituds de participació  
1. La sol·licitud es presentarà de manera telemàtica en la seu electrònica de la Generalitat, en la següent adreça, mitjançant el model normalitzat disponible en aquesta:  
https://sede.gva.es/va/web/sedeelectronica/inicio/atencion\_ciudadano/buscadores/busc\_empleo\_publico/detalle\_oposiciones'id\_emp=83967  
2. Els documents que s'annexen al tràmit telemàtic hauran d'anar signats electrònicament per les persones que, segons el tipus de document, procedisquen.  
Per a accedir de manera telemàtica al procediment, la persona sol·licitant haurà de disposar de signatura electrònica avançada admesa per la seu electrònica de la Generalitat   
(https://sede.gva.es/va/sede\_certificados)  
En cas de no disposar de signatura electrònica avançada, s'haurà d'actuar mitjançant un representant que sí que dispose d'ella, el qual acreditarà degudament la representació atorgada.  
3. El termini per a la presentació de sol·licituds s'iniciarà a partir de l'endemà hàbil al de la publicació d'aquesta resolució en el Diari Oficial de la Generalitat Valenciana, i finalitzarà el 31 de juliol de 2022.  
  
Quarta. Documentació que ha d'acompanyar a la sol·licitud  
1. Al costat de la sol·licitud, s'aportarà la següent documentació:  
a) Curriculum vitae detallat, en el qual hauran d'especificar-se les dates concretes d'inici i fi de cada experiència professional, així com les funcions realitzades, redactat en castellà o valencià.   
b) Documentació acreditativa del títol oficial exigit o fotocòpia del document de sol·licitud d'aquest. En el cas de titulacions obtingudes a l'estranger haurà de presentar-se la credencial de la seua homologació.  
c) Informe de vida laboral actualitzat. En el cas que no puga facilitar-se l'anterior Informe de vida laboral, podran admetre's com a substitutoris d'aquests altres documents que justifiquen l'experiència aportada (certificats d'empresa, contractes, nòmines, etc.).  
d) Documentació acreditativa dels títols i diplomes dels cursos que esmenten en la seua candidatura, o certificats d'aquests, amb indicació del nombre d'hores lectives.  
e) Experiència professional. A l'efecte de comprovació de l'experiència laboral requerida haurà d'especificar-se, de la forma més detallada possible, l'activitat realitzada, així com el període o períodes continuats en què aquella es va desenvolupar, aportant per a això copia dels documents que la persona interessada considere oportú per a acreditar l'experiència requerida en la convocatòria (contractes, certificats d'empresa, certificat de vida laboral emés per la Seguretat Social, etc.) o altres documents on conste l'experiència exigida.  
f) Les persones aspirants amb diversitat funcional, amb un grau de minusvalidesa igual o superior al 33%, hauran d'indicar-lo en la seua sol·licitud, adjuntant còpia del Dictamen Tècnic Facultatiu emés per l'Òrgan Tècnic de Valoració que va dictaminar el grau de minusvalidesa.  
La documentació aportada que no siga original no serà retornada.   
2. No seran tinguts en compte per a la valoració de les candidatures, aquells mèrits al·legats que no s'hagen acreditat degudament.   
3. Les esmenes o les aportacions documentals posteriors a la presentació de la sol·licitud hauran de realitzar-se a través de la següent adreça electrònica:  
https://sede.gva.es/va/web/sedeelectronica/inicio/atencion\_ciudadano/buscadores/busc\_empleo\_publico/detalle\_oposiciones'id\_emp=83037  
4. L'òrgan responsable de la selecció podrà sol·licitar, en qualsevol moment del procés de selecció, l'acreditació de totes les dades que hagen sigut exposats en la sol·licitud referents a experiència professional anterior o qualsevol altre que estime oportú i que hagen sigut o vagen a ser valorats.  
5. El no posseir els requisits exigits en les bases de la convocatòria suposarà l'exclusió de la persona candidata.  
  
Quinta. Òrgan de valoració de la idoneïtat  
La persona titular de la direcció de Turisme Comunitat Valenciana serà l'òrgan responsable de la valoració de la idoneïtat de les candidatures presentades.   
  
Sisena. Admissió de les persones aspirants i termini per a resoldre  
Finalitzat el termini de presentació de sol·licituds, l'òrgan de selecció analitzarà les candidatures presentades per a determinar les persones admeses i excloses per a participar en el procés selectiu, en funció del compliment dels requisits establits en el perfil del lloc al qual opten.  
  
Les persones aspirants excloses expressament, així com els qui no figuren en la llista provisional, disposaran d'un termini de cinc dies hàbils comptats a partir del següent al de la publicació del llistat provisional, per a esmenar el defecte que haja motivat la seua exclusió o no inclusió expressa.  
Transcorregut el termini d'esmena, es publicarà la llista definitiva de les persones aspirants admeses i excloses del procés selectiu.   
Tant el llistat provisional com el definitiu de persones admeses i excloses es publicaran en la següent adreça electrònica:   
https://sede.gva.es/va/web/sedeelectronica/inicio/atencion\_ciudadano/buscadores/busc\_empleo\_publico/detalle\_oposiciones'id\_emp=83920  
  
Setena. Desenvolupament del procés de selecció  
1. El procés selectiu es desenvoluparà de la forma següent:   
1.1. Fase de valoració de mèrits i curricular. Es realitzarà per part de l'òrgan de valoració d'idoneïtat, una valoració de mèrits i curricular, de manera global i conjunta, de la candidatura presentada per cada aspirant, atesa l'experiència i mèrits tant professionals com acadèmics que hagen acreditat les persones aspirants segons la seua adequació al perfil del lloc.  
Una vegada que s'haja procedit a la valoració de l'experiència i mèrits al·legats, l'òrgan de selecció procedirà a convocar a l'entrevista a les persones candidates que es considere que poden optar a ocupar el lloc oferit.  
El llistat de persones candidates que passen a la fase d'entrevista i la data, hora i lloc d'aquesta es publicarà en la web institucional de Turisme Comunitat Valenciana, en l'apartat de CONVOCATÒRIES, en l'adreça electrònica:  
https://www.turisme.gva.es/opencms/opencms/turisme/va/contents/conselleria/convocatorias/convocatorias.html'tam=&menu\_id=7  
i en la seu electrònica de la Generalitat, en l'adreça electrònica:  
  
https://sede.gva.es/va/web/sedeelectronica/inicio/atencion\_ciudadano/buscadores/busc\_empleo\_publico/detalle\_oposiciones'id\_emp=83323  
1.2. Fase d'entrevista. L'entrevista serà realitzada per l'òrgan de valoració d'idoneïtat, que comprovarà, valorarà i determinarà els següents aspectes en relació amb les funcions del lloc a exercir:   
  
a) L'adequació dels coneixements, experiència i altres requisits exigits.  
b) La competència, aptitud, habilitats i capacitats: directives, organitzatives, analítiques, de gestió d'equips humans i de comunicació.   
  
c) L'adequació del perfil de la persona aspirant al lloc a cobrir.   
d) L'interés de la persona candidata per a integrar-se en l'organització i en l'acompliment de la plaça convocada.   
Les persones candidates convocades per a la realització de l'entrevista hauran d'exhibir davant l'òrgan de valoració d'idoneïtat el corresponent document acreditatiu de la seua identitat (document nacional d'identitat, passaport o targeta de resident). L'òrgan de valoració d'idoneïtat adoptarà aquelles mesures que siguen necessàries per a permetre que totes les persones aspirants al lloc convocat puguen realitzar l'entrevista amb les mateixes oportunitats.  
2. Qualsevol informació o incidència relativa al procés de selecció es publicarà en la web institucional de Turisme Comunitat Valenciana, en l'apartat de CONVOCATÒRIES, en l'adreça electrònica:  
  
https://www.turisme.gva.es/opencms/opencms/turisme/va/contents/conselleria/convocatorias/convocatorias.html'tam=&menu\_id=7  
i en la seu electrònica de la Generalitat, en l'adreça electrònica:  
  
https://sede.gva.es/va/web/sedeelectronica/inicio/atencion\_ciudadano/buscadores/busc\_empleo\_publico/detalle\_oposiciones'id\_emp=83055  
  
Octava. Resolució de la convocatòria  
Finalitzat el procés selectiu, l'òrgan de valoració d'idoneïtat elevarà a la persona titular de la presidència de Turisme Comunitat Valenciana per a la seua resolució, mitjançant informe motivat, la proposta de la candidatura seleccionada per a l'acompliment del lloc de treball.  
La resolució haurà d'expressar l'exposició circumstanciada i justificada dels mèrits que segons la convocatòria han sigut considerats prioritaris per a elegir a una persona candidata sobre les altres aspirants amb referència expressa dels coneixements, experiència, habilitats o aptituds determinants d'aquella.  
L'òrgan de valoració d'idoneïtat també elevarà a la consideració de la persona titular de la presidència de Turisme Comunitat Valenciana, per a la seua aprovació, la proposta de declarar deserta la convocatòria, si considera que, després de la finalització de qualsevol de les fases del procés de selecció, cap persona candidata reuneix el perfil idoni per a la seua cobertura.   
La resolució d'adjudicació del lloc, així com, en el seu cas, la que declare desert el procés selectiu, es publicaran en la web institucional de Turisme Comunitat Valenciana, en l'apartat de CONVOCATÒRIES, en l'adreça electrònica:  
https://www.turisme.gva.es/opencms/opencms/turisme/va/contents/conselleria/convocatorias/convocatorias.html'tam=&menu\_id=7  
i en la seu electrònica de la Generalitat, en l'adreça electrònica:  
  
https://sede.gva.es/va/web/sedeelectronica/inicio/atencion\_ciudadano/buscadores/busc\_empleo\_publico/detalle\_oposiciones'id\_emp=83767  
  
Novena. Justificació i adjudicació  
La persona candidata seleccionada serà convocada per a oferir-li el lloc i informar-lo de les condicions laborals. Abans de la formalització del contracte, la persona seleccionada haurà de presentar, en el termini màxim de cinc dies hàbils des de la seua designació, els següents documents:  
a) Declaració jurada o promesa de no haver sigut separada mitjançant expedient disciplinari del servei de qualsevol de les administracions públiques, ni haver sigut revocat el seu nomenament com a personal funcionari interí, amb caràcter ferm, mitjançant procediment disciplinari de cap administració pública, o de cap entitat del sector públic adscrit a una administració pública o de cap òrgan constitucional o estatutari, ni trobar-se en inhabilitació absoluta o especial per a ocupacions o càrrecs públics per resolució judicial. En el cas de ser nacional d'un altre Estat hauran de presentar, a més de la declaració relativa a l'Estat espanyol, declaració jurada o promesa de no trobar-se inhabilitada o en situació equivalent ni haver sigut sotmesa a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.  
  
b) Declaració de no trobar-se exercint cap altra activitat pública o privada que poguera requerir autorització o reconeixement previ de compatibilitat.  
c) Declaració responsable de no haver sigut condemnada en els cinc últims anys, en virtut de sentència ferma, en processos judicials de qualsevol ordre relatius a reclamacions en matèria econòmica i/o financera.  
  
d) Documents originals de les fotocòpies aportades al llarg del procés de selecció per al seu acarament.  
En el cas que la persona seleccionada no present en el termini màxim establit de cinc dies hàbils la documentació citada en aquesta base, sempre que aquesta circumstància no s'haja produït per causes absolutament alienes a la seua voluntat, l'òrgan de valoració d'idoneïtat presentarà, a la Presidència de Turisme Comunitat Valenciana, la proposta d'adjudicació de la plaça a la següent persona candidata més qualificada, segons el que s'estableix en la base setena d'aquesta convocatòria, seguint-se a partir d'aqueix moment els tràmits establits en l'apartat huité.  
En cas de renúncia expressa de la persona seleccionada, l'òrgan de valoració d'idoneïtat actuarà d'igual manera.  
Finalment, s'haurà d'aportar certificat mèdic acreditatiu que la persona seleccionada no pateix malaltia o limitació física o psíquica incompatible amb l'acompliment del lloc de treball.   
  
Dècima. Règim de contractació i formalització del contracte  
La incorporació al lloc de treball s'efectuarà dins dels quinze dies hàbils següents al requeriment formal que realitze la persona titular de la presidència de \*Turisme Comunitat Valenciana.  
La persona candidata seleccionada per a cobrir la plaça de personal directiu que es convoca, conforme al que s'estableix per l'article 13.4 del text refós de la Llei de l'estatut bàsic de l'empleat públic, per reunir la condició de personal laboral, estarà sotmesa a la relació laboral de caràcter especial d'alta direcció, i subscriurà, en conseqüència, un contracte de treball dels regulats en el Reial decret 1382/1985, d'1 d'agost, pel qual es regula la relació laboral de caràcter especial del personal d'alta direcció, segons el que s'estableix en el Reial decret 451/2012, de 5 de març, pel qual es regula el règim retributiu dels màxims responsables i directius en el sector públic empresarial i altres entitats.  
  
El règim retributiu del lloc serà l'establit en el Decret 121/2021, dins dels límits fixats pels òrgans competents de la Generalitat.  
  
  
Onzena. Cessament i extinció del contracte  
La persona designada com a director o directora de programa cessarà en el seu lloc quan s'extingisca el seu contracte, per les causes establides en l'article 11 del Reial decret 1382/1985, d'1 d'agost, pel qual es regula la relació laboral de caràcter especial del personal d'alta direcció, i, en particular per:  
1. El transcurs del termini per a la qual va ser nomenada.  
2. Mutu acord de les parts.  
3. Desistiment, acordat per la persona titular de la Presidència de Turisme Comunitat Valenciana, a proposta de l'òrgan de valoració d'idoneïtat, amb un preavís de quinze dies quan concórreguen algun dels següents motius:   
a) Avaluació negativa de l'acompliment associada a l'incompliment dels objectius o resultats establits en el contracte o aprovats en el programa.  
b) Pèrdua de confiança que, entre altres motius, podrà deure's a les dificultats en la integració amb la resta del personal directiu i la seua alineació amb els objectius estratègics del departament.  
c) Innecesaridad sobrevinguda de l'existència del lloc, que serà determinada pel titular del departament de manera discrecional.  
4. Renúncia de la persona nomenada o contractada.  
5. Qualsevol altra causa prevista en el Reial decret 1382/1985 i altra normativa de general aplicació.   
  
Dotzena. Protecció de dades  
1. La presentació de sol·licituds de participació en el present procés selectiu comporta el tractament de dades de caràcter personal en el marc del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.   
  
2. La informació relativa al tractament de les dades de caràcter personal es troba disponible en l'apartat de PROTECCIÓ DE DADES de la web institucional de Turisme Comunitat Valenciana, en la següent adreça electrònica:  
http://www.turisme.gva.es/opencms/opencms/turisme/va/contents/conselleria/proteccion\_datos/proteccion\_de\_datos.html'tam=&menu\_id= 9  
n concret, la informació bàsica del registre d'activitat del tractament és la següent:   
- Nom del tractament: SELECCIÓ I PROMOCIÓ DE PERSONAL  
  
- Identitat del responsable del tractament: Delegat/a de Protecció de Dades de la Generalitat.  
- Finalitat del tractament: Gestió d'oferta d'ocupació pública, borses d'ocupació temporal, procediments de concurs i lliure designació, processos de promoció interna.  
- Exercici de dret:  
Les persones interessades podran exercir els drets d'accés, rectificació, cancel·lació, oposició, supressió, portabilitat i limitació del tractament bé davant TURISME COMUNITAT VALENCIANA, dirigint-se per escrit a l'adreça de correu rgpd\_gbkewzl@ngntwybsc.lf o bé de manera presencial o telemàtica de conformitat amb el que preveu l'enllaç següent:   
http://www.gva.es/va/proc19970  
  
Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant l'Agència Espanyola de Protecció de Dades a través de la seu electrònica accessible a través de la pàgina web https://www.aepd.es/es  
  
  
Tretzena. Transparència  
1. Al present procés selectiu li serà aplicable el que es disposa en la Llei 19/2013, de 9 de desembre, de transparència, accés a la informació pública i bon govern (BOE núm. 295, de 10/12/2013), i en la Llei 1/2022, de 13 d'abril, de la Generalitat, de Transparència i Bon Govern, de la Comunitat Valenciana (DOGV núm. 9323, de 22.04.2022).  
2. Al personal contractat li serà aplicable la normativa vigent en matèria de bon govern i, en particular, el que es disposa en la citada Llei 1/2022, de 13 d'abril, de la Generalitat, de Transparència i Bon Govern, de la Comunitat Valenciana, i en el Decret 56/2016 del Consell, de 6 de maig, pel qual s'aprova el codi de bon govern de la Generalitat (DOGV núm. 7781, 13.05.2016), en tot el que no s'opose a aquesta llei.